REFERAT

**af ekstraordinært møde i Det Humanistiske Fakultets Samarbejdsudvalg**

**Til stede var:** Simon Møberg Torp

Alexandra Holsting

Per Krogh Hansen

Sharon Millar

Marianne Wolff Lundholt

Martin Rheinheimer

Søren Wind Eskildsen

Helle Lykke Nielsen

Vivi Damgaard

Caroline Schaffalitzky de Muckadell

Christian Ø. Heyde-Petersen

Britta W. Thrane

Stine Bøtchiær

**Fraværende med afbud:** Peter Juul Nielsen

**Desuden deltog:** Ole Sørensen

**Fra administrationen deltog:** Mads Funding

Bettina Ibsen Hilt

**Mødedato:** 26. februar 2021

|  |
| --- |
|  |
|  |

**Punkt 1: Budgettilpasningsprocessen – orientering og drøftelse**

Dekanen takkede for de mange gode og kreative forslag, der i afværgefasen fra den 21. januar til den 12. februar er blevet indsendt af medarbejdere, TR og ledere på Humaniora.

Dekanen oplyste, at fællesområdet, TEK og HUM tilsammen skal spare 50 mio., og at der på nuværende tidspunkt er indgået 47 aftaler om frivillige fratrædelser i alt. Der vil maximalt blive indstillet 24 medarbejdere til ufrivillig afsked i alt på de tre områder.

Fakultetssekretariatschefen oplyste, at de indkomne forslag er blevet gennemarbejdet, kalkuleret, inddelt 3 kategorier og fremlagt for SU;   
A. Forslag, som umiddelbart kan implementeres - fakultetsledelsen har besluttet en rammebesparelse på disse forslag og andre driftsomkostninger på 750.000 kr. pr år.   
B. Forslag, som vil blive indarbejdet i implementeringen af fempunktsplanen, som bestyrelsen tiltrådte den 10. december 2020, eller i den proces om forbedring af uddannelsernes økonomi, som kører sideløbende med budgettilpasningsprocessen.   
C. Forslag som ikke gennemføres her og nu, men som er noteret.

Fakultetssekretariatschefen oplyste, at de indkomne forslag sammen med de frivillige fratrædelsesordninger indgår i ledelsens samlede grundlag for beslutning om tilpasning via personalereduktion for at kunne overholde budget 2021-2024.

Dekanen oplyste, at 13 personer skal indstilles til afsked (efterfølgende er antallet reduceret til 12, idet der er indgået yderligere en frivillig aftale).   
Fakultetsledelsen har besluttet, at udvælgelsesprocessen skal ske på tværs af områder, stillingskategorier, alder og anciennitet og efter solidarisk princip.

Dekanen understregede, at de forestående afskedigelser udelukkende er begrundet i nedskæring og ikke må betragtes som disciplinære afskedigelser.

Flere SU-medlemmer spurgte til, hvilke forslag der indgår i afværgeforanstaltningerne. Dekanen og fakultetssekretariatschefen udtalte, at de områder, der bl.a. kigges på, er midler til SN, faglige vejledere, julegaver, frugt, ph.d.-området, større egenbetaling ved fester. Desuden understregede de, at ledelsen er bevidste om, at arbejdspladsen – efter nedskæringen - skal være attraktiv, og der vil være behov for revitalisering.

Flere SU-medlemmer spurgte til sideløbende processer og disses indflydelse på nedskæring. Dekanen svarede, at disse indgår i kalkulen, og at der er nedsat arbejdsgrupper, som skal beskæftige sig med disse. AR og SN - evt. SU i det omfang det er relevant - involveres i processen.

Flere SU-medlemmer spurgte, om afværgeforanstaltninger udmeldes, og henviste til generel, utryghed i organisationen. SU drøftede fordele og ulemper ved udmelding, herunder hensyn til forslagsstiller. Dekanen og fakultetssekretariatschefen meddelte, at det ikke bliver tilfældet, men at ledelsen vil udsende en generel orienteringsmail den 26. marts.

Fakultetssekretariatschefen fremlagde den videre plan for forløbet – orienteringsfasen, uge 9 til 11;

Mandag udsender Dekanen orienteringsmail til alle ansatte, og de aktuelle TR orienteres om, hvilke medarbejdere der skal indstilles til afskedigelse.

Tirsdag inden kl. 11.00 bliver de udvalgte medarbejdere kontaktet af deres leder og oplyst om indstillingen. Umiddelbart herefter udsendes mail til alle ansatte om, at processen er gennemført. Ledelsen offentliggør ikke, hvem de berørte medarbejdere er. Det står berørte medarbejdere frit for, i hvilket omgang de vil orientere kolleger, studerende og andre samarbejdspartnere.

Onsdag og torsdag gennemføres sindetsamtaler med de berørte medarbejdere, deres TR og ledelsen. Ledelsen opfordrer til, at samtalerne afholdes fysisk. I den efterfølgende 14-dages partshøringsperiode kan de berørte medarbejdere vælge at indgå en frivillig fratrædelsesaftale. Berørte medarbejdere vil få mulighed for psykologbistand, hjælp til outplacement og tilbud om efteruddannelse.

Efter partshøring, når sagen er fuldt belyst, træffer Rektor endelig beslutning om opsigelse.

I uge 12 – afbødefasen – udsendes endelig afgørelse, og direkte berørte medarbejdere og kolleger understøttes.

Herefter vil besparelsesprocessen være afsluttet.

Dekanen foreslog at deltage i efterfølgende revitaliseringsmøder med FAK SEK og institutterne.

**Punkt 2: Eventuelt**

Intet at bemærke.

Simon Møberg Torp Alexandra Holsting

Dekan Næstformand